cyanic-selkie/wikianc huggingface dataset:
লাবণ্য প্রভা ঘোষ
স্বাধীনতা আন্দোলন
লাবণ্য প্রভা শিল্পাশ্রমের সক্রিয় সদস্য হিসেবে মানভূম অঞ্চল থেকে ভারতের স্বাধীনতা আন্দোলনে যোগ দেন। তিনি তার স্বামী কর্তৃক প্রতিষ্ঠিত সাপ্তাহিক সাময়িকী “মুক্তি”-তে লেখালেখি করতে এবং ১৯৬১ সালে তার স্বামীর মৃত্যুর পরে তিনি সাময়িকীর সম্পাদকের দায়িত্ব নিয়েছিলেন।
তিনি ১৯৩০ খ্রিষ্টাব্দে অনুষ্ঠিত লবণ সত্যাগ্রহ, ১৯৪২ খ্রিষ্টাব্দের ভারত ছাড়ো আন্দোলন ও ১৯৪৫ খ্রিষ্টাব্দের পতাকা সত্যাগ্রহ আন্দোলনে যোগদান করে বহুবার কারাবরণ করেন। ১৯৪১ সালে তিনি পৃথক সত্যগ্রহ পালন করেছিলেন এবং ব্রিটিশরা তাকে গ্রেপ্তার করেছিল। ১৯৪২ সালে মহাত্মা গান্ধীর আহ্বানে ভারতছাড় আন্দোলনের অংশ হিসাবে লাবণ্য প্রভা ঘোষ এবং তার কন্যা কমলা ঘোষ একত্রে মিলে পুরুলিয়ার শিল্পআশ্রমে প্রতিবাদের আয়োজন করেছিলেন এবং উভয়কে ব্রিটিশরা গ্রেপ্তার করেছিল। তিনি ব্রিটিশ রাজত্বকালে পুরুলিয়ায় হওয়া বেশ কয়েকটি বিক্ষোভের শীর্ষনেত্রী ছিলেন।
ভাষা আন্দোলন
ভারতের স্বাধীনতা লাভের পর লাবণ্য প্রভা বিহারের মানভূম জেলায় বাংলা ভাষা আন্দোলনে যোগদান করেন। এই আন্দোলনে তিনি তিনবার গ্রেপ্তার হন। ১৯৫৬ খ্রিষ্টাব্দের ২০শে এপ্রিল তিনি পাকবিড়া গ্রাম থেকে কলকাতা শহরের দিকে শান্তিপূর্ণ পদযাত্রার নেতৃত্ব দেন ও ৭ই মে কলকাতা পৌছলে কারাবরণ করেন।
স্বীকৃতি
ভাষা আন্দোলনে অবদানের জন্য ভাষাশহীদ স্মারক সমিতির পক্ষ থেকে ২০০৩ সালের ফেব্রুয়ারিতে সুনীল গঙ্গোপাধ্যায় তাকে সমাদৃত করেছিলেন।
মৃত্যু
২০০৩ খ্রিষ্টাব্দের ১১ই এপ্রিল ১০৬ বছর বয়সে অত্যন্ত দরিদ্র অবস্থায় তার মৃত্যু ঘটে।
মৌনী রায়
মৌনী রায় (জন্ম: ২৮ সেপ্টেম্বর, ১৯৮৫) হচ্ছেন একজন ভারতীয় চলচ্চিত্র ও টেলিভিশন অভিনেত্রী এবং মডেল। তিনি কালারসে সম্প্রচারিত নাগিনে শিবণ্যা রিতিক সিং এবং শিবাঙ্গী রকি প্রতাপ সিং চরিত্রে অভিনয়ের মাধ্যমে অধিক পরিচিতি লাভ করেছেন। এছাড়াও তিনি জুনুন – অ্যায়সি নাফরাত তো ক্যায়সা ইশকে মীরা চরিত্রে অভিনয় করেছেন। ২০১৪ সালে, তিনি ঝলক দিখলা যায় একজন প্রতিযোগী হিসেবে প্রতিযোগিতা করেছেন। তিনি হচ্ছেন একজন প্রশিক্ষিত কত্থক নৃত্যশিল্পী।
মুনি রায় ২৭ জানুয়ারি ২০২২ পশ্চিমবঙ্গের বিখ্যাত ব্যাবসায়ি সুরাজ নাম্বিয়ার কে পারিবারিক ভাবে বিয়ে করেন
প্রারম্ভিক জীবন এবং কর্মজীবন
মৌনী রায় জন্মগ্রহণ করেন ২৮ শে সেপ্টেম্বর ১৯৮৫ সালে পশ্চিমবঙ্গের কোচবিহারের এক বাঙালি পরিবারে। তার পিতামহ, শেখর চন্দ্র রায় একজন সুপরিচিত জাতীয় থিয়েটার শিল্পী ছিলেন। তার মা মুক্তি থিয়েটার শিল্পী হলেও তার বাবা অনিল রায় কোচবিহার জেলা পরিষদের অফিসের সুপারিনটেনডেন্ট। কোচবিহারের বাবুরহাটে কেন্দ্রীয় বিদ্যালয়ে ১২ তম শ্রেণি পর্যন্ত পড়তেন এবং তারপর দিল্লি যান। তিনি তার বাবা-মায়ের আস্থা নিয়ে জামিয়া মিলিয়া ইসলামিয়াতে গণযোগাযোগে ভর্তি হন, কিন্তু কোর্সের মাঝে তা ছেড়ে  দিয়ে চলে যান এবং মুম্বাইতে গিয়ে তার ভাগ্য চলচ্চিত্রে দেখার চেষ্টা করেন। তিনি তার  পরীক্ষার ১ম অংশ সমাপ্ত করেন এবং পরে আর দিল্লি ফিরেননি।
রায় তার কর্মজীবন শুরু করেন ২০০৭ সালে নাটক কিউকী সাস ভি কাভি বাহু থি এ।এতে  ছিলেন পুলকিত সম্রাট। এরপর তিনি জারা নাচকে দিখাও তে কারিশমা তান্না ও জেনিফার উইংগেটের সাথে প্রথম সেশন জিতে নেন। তারপর কস্তুুরি সিরিজে তাকে শিবানী রুপে দেখা যায়। ২০০৯ সালে, রায় পতি পত্নী ওর  তে  গৌরব  চোপড়ার সাথে, ২০১০ সালে অংশগ্রহণ করেন, তিনি দো সাহেলিয়া তে রুপ হিসেবে অভিনয় করেন।
সাফল্য
২০১২ থেকে ২০১৪ পর্যন্ত লাইফ ওকে'র দেব কি দেব মহাদেব এ সতীর ভূমিকায় অভিনয় করে খ্যাতি অর্জন করেছেন। ২০১৩ সালে ২০১৪ সালে তিনি জুনুন – অ্যায়সি নাফরাত তো ক্যায়সা ইশক এ আদিত্য রেদজির  বিপরীতে অভিনয় করেন। ২০১৪ সালে,  তিনি কালারস র ঝালক ডিখ লাজাতে নৃত্য  প্রদর্শনীতে অংশ নেন। তিনি সম্পূর্ণ ১৪ সপ্তাহের জন্যে এতে টিকে ছিলেন ও ফাইনালিস্ত হিসেবে শেষ করেছেন।
২০১৫ সালে টেলিভিশনে ফিরে আসেন একতা কাপুরের অতিপ্রাকৃত সিরিজ নাগিন এ শিবানীর ভূমিকায়ই।এতে অভিনয় করেছেন অর্জুন বিজয়লানি এবং আদা খান। তিনি বক্স ক্রিকেট লীগএ মুম্বাই টাইগারদের খেলোয়াড়দের একজন। তিনি এন্ড টিভিতে নৃত্যশিল্পী শো ইউ কান থিঙ্ক ইউ ডান্সউপস্থাপন করেন রিথভিক ধানজানির সাথে। রায় নাগিনের সিজন ২ তেও একটি ডবল ভূমিকা পালন করেন। এর আগে, তিনি নিশ্চিত করেছিলেন যে তিনি নাগিনের তৃতীয় সিজনের প্রধান চরিত্রে থাকবেন। বলিউডের চলচ্চিত্রের ব্যস্ত সময়সূচীর কারণে তিনি অংশ নেন নি।
বর্তমানে মৌনী রায় "ব্রহ্মাস্ত্র" ছবির শুটিং এ ব্যস্ত আছেন।এই ছবিতে তার বিপরীতে রয়েছেন অমিতাভ বচ্চন,আলিয়া ভাট সহ আরো অনেকে। এছাড়াও তিনি "গোল্ড"মুভিতে অক্ষয় কুমার এর বিপরিতে অভিনয় করেছেন।ছবিতে তার চরিত্রের নাম মিস মনবীণা সেন।
মৌনী রায় রোমিও আকবর ওয়ালেট সিনেমাতে অভিনয় করেছেন জন আব্রাহামের সাথে।
কিশোর বৈজ্ঞানিক প্রোৎসাহন যোজনা
কিশোর বৈজ্ঞানিক প্রোৎসাহন যোজনা (KVPY) (Young Scientist Incentive Plan) একটি বৃত্তিমূলক পরীক্ষা যা ভারত সরকার ও ভারতীয় বিজ্ঞান সংস্থা কর্তৃক সম্মিলিত ভাবে পরিচালিত হয়। এটি ছাত্রছাত্রীদের বিজ্ঞানমূলক গবেষণার কাজে এগিয়ে আসার জন্য উৎসাহ প্রদান করে। উত্তীর্ণদের পিএইচ.ডি এর আগে পর্যন্ত বৃত্তি প্রদান করা হয়। ১৯৯৯ সালে শুরু হয়েছিল। এই পরীক্ষায় উত্তীর্ণ সরাসরি IISc ও IISER এ পড়ার সুযোগ পায়।
রাজাবাজার সায়েন্স কলেজ
thumb|রাজাবাজার সায়েন্স কলেজের প্রবেশ দ্বার রাজাবাজার সায়েন্স কলেজ বা ইউনিভার্সিটি কলেজ অফ সায়েন্স অ্যান্ড টেকনোলজি হল কলকাতা বিশ্ববিদ্যালয়ের প্রধান চারটি শিক্ষাপ্রাঙ্গনের একটি। এটির পোষাকি নাম রাসবিহারী শিক্ষাপ্রাঙ্গন। এটি ১৯১৪ সালে স্থাপিত হয়। কলকাতার রাজাবাজারে, আচার্য প্রফুল্ল চন্দ্র রায় রোডের পাশে এটি অবস্থিত। বিশ্ববিদ্যালয়ের স্নাতকোত্তর বিজ্ঞান বিভাগগুলি এই কলেজে অবস্থিত। ইঞ্জিনিয়ারিং ও প্রযুক্তি বিভাগগুলিও এই শিক্ষাপ্রাঙ্গনেই অবস্থিত। থাম্ব|রাজাবাজার বিজ্ঞান কলেজ, কলকাতা
টুইস্টিস
টুইস্টিস একটি বড় পর্নোগ্রাফি চলচ্চিত্র স্টুডিও, যা টুইস্টিস.কম ওয়েবসাইটের জন্য বিভিন্ন পছন্দের পর্নোগ্রাফি প্রস্তুত করে।
টুইস্টিস.কম ২০০১ সালে চালু হয়েছিল। মাঝে মাঝে বালিক-বালিকা এবং হার্ডকোর বৈশিষ্ট্যযুক্ত মূলত সফটকোর পর্নোগ্রাফি এবং একক ভিডিও সামগ্রীতে ফোকাস করে। ২০১১ সালে মাইন্ডগিকের অধিগ্রহণের পরে, সাইটটি আরও অধিক হার্ডকোর বালক-বালিকা সামগ্রীতে ফোকাস স্থানান্তরিত করে। যাইহোক, ২০১৯ নাগাত, সাইটটি আবার ফোকাস পরিবর্তন করে, কেবল "সমস্তই বালিকা" সামগ্রী, বালিকা-বালিকা এবং একক ভিডিওতে ফোকাস ফিরিয়ে আনে।
সম্পর্কিত
টুইস্টিস ওয়েবসাইটটি মাইন্ডগিক ২০১১ সালে অধিগ্রহণ করেছিল। মাইন্ডগিকের অধিগ্রহণের আগে, টুইস্টিস তার ভগিনী সাইটগুলি সহ: গেটিউব, সেক্সটিউব এবং ট্র্যানিটিউব, কার্সড মার্কেটিংয়ের অন্তর্ভুক্ত ছিল। পর্নোগ্রাফির সফট পদ্ধতির কারণে টুইস্টিস ওয়েবসাইটটি স্বতন্ত্র। হার্ড কন্টেন্টের উপাদান থাকা সত্ত্বেও, টুইস্টিসের বেশিরভাগ সামগ্রীই সফটকোর পর্নোগ্রাফির অন্তর্ভুক্ত। বেশিরভাগ সামগ্রীই মাসিক সদস্যতার ভিত্তিতে প্রবেশযোগ্য। এর জনপ্রিয়তা আরও বাড়ার কারন সাইটটি প্রতিদিন আপডেট হয় এবং অবিচ্ছিন্নভাবে ডাটাবেসে নতুন উপাদান যুক্ত হয়।
টুইস্টিস ওয়েবসাইটটি "ট্রিট অব দ্য মান্থ" এর জন্য সবচেয়ে উল্লেখযোগ্য। ২০০৫ সাল থেকে, ট্রিট অব দ্য মান্থ পুরো মাস জুড়ে একজন বৈশিষ্ট্যযুক্ত মডেলকে হাইলাইট করে সাক্ষাত্কার, সচিত্র প্রতিবেদন এবং ভিডিওতে উপস্থিত করে। ট্রিট অব দ্য মান্থ সদস্যদের ফোরামে প্রশ্নোত্তরেও থাকে, যেখানে টুইস্টিস গ্রাহকরা ঐ মডেলের সাথে যোগাযোগের সুযোগ করে দেয়। ২০০৯-এ, টুইস্টিস তার প্রথম টুইস্টিস ট্রিট অফ দ্য ইয়ার প্রতিযোগিতা চালু করে যেখানে সাইটের সদস্যরা বছরের ট্রিট অফ দ্য মান্থদের ভোট দিয়ে নির্বাচন করে। বিজয়ী নগদ পুরস্কার পান এবং ওয়েবসাইটে একটি অতিরিক্ত বৈশিষ্ট্য পান। ২০১২ সালে, টুইস্টিস প্রাক্তন তিন টুইস্টিস ট্রিটস অব দ্য মান্থের সাথে এক বছরের একচেটিয়া চুক্তিতে স্বাক্ষর করেছিলেন। মডেলরা হলেন: টেলর ভিক্সেন, এমিলি অ্যাডিসন এবং ব্রেট রসি। চুক্তির সময়কালে, মডেলরা ওয়েবসাইটে ব্যাপকভাবে প্রদর্শিত হয়েছিল এবং টুইস্টিস ব্র্যান্ডের প্রতিনিধিত্ব করেছিল।
২০১৮ সালে, টুইস্টিস ক্যাম মডেল মলি স্টিয়ার্টের সাথে একচেটিয়া টুইস্টিস বালিকা-বালিকা চুক্তিতে স্বাক্ষর করেছিলেন, যা গ্ল্যামার এবং বালিক-ফোকাসযুক্ত সামগ্রীতে ফিরে আসার ইঙ্গিত ছিল, যার জন্য ওয়েবসাইটটির সম্পৃক্ত ছিল।
পরিসংখ্যান
২০২০ জানুয়ারী, টুইস্টিস.কম এর ট্র্যাফিক র‌্যাঙ্কিং হলো ৩৬,৩৯২।
রঞ্জি নানান
রঞ্জি নানান (Rangy Nanan; জন্ম: ২৯ মে, ১৯৫৩ - মৃত্যু: ২৩ মার্চ, ২০১৬) ত্রিনিদাদের প্রেসল এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটা ও প্রশাসক ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮০-এর দশকের সূচনাকালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন তিনি।
প্রথম-শ্রেণীর ক্রিকেট
ত্রিনিদাদের প্রেসল এলাকায় জন্মগ্রহণকারী রঞ্জি নানান চাগুয়ানাসের প্রেজেন্টেশন কলেজে অধ্যয়ন করেছেন। এখানে অবস্থানকালেই ক্রিকেট খেলাকে গুরুত্ব সহকারে নেন ও প্রথমবারের মতো খেলতে নামেন। অফ স্পিনার হিসেবে নিজেকে গড়ে তোলার পর ১৯৬৯ ও ১৯৭০ সালে ত্রিনিদাদ ও টোবাগোর যুবদের প্রতিনিধিত্বমূলক দলের সদস্য হন। ১৯৭০ সালে ওয়েস্ট ইন্ডিজের যুব দলের সদস্যরূপে ইংল্যান্ড গমন করেছিলেন।
যুবদের ক্রিকেটে সাফল্যের ধারা অব্যাহত রাখেন। ১৯৭২ সালের ওয়েস্ট ইন্ডিজ ইয়ুথ চ্যাম্পিয়নশীপে অসাধারণ অল-রাউন্ডার হিসেবে লিয়ারি কনস্ট্যান্টাইন ট্রফি লাভ করেন। ফলশ্রুতিতে, ১৯৭২-৭৩ মৌসুমে ত্রিনিদাদ ও টোবাগোর পক্ষে প্রথম-শ্রেণীর ক্রিকেটে রঞ্জি নানানের অভিষেক ঘটে।
১৯৭২-৭৩ মৌসুম থেকে ১৯৯০-৯১ মৌসুম পর্যন্ত রঞ্জি নানানের প্রথম-শ্রেণীর খেলোয়াড়ী জীবন চলমান ছিল। দূর্ভাগ্যজনকভাবে ক্যারিবীয় অঞ্চলের শীর্ষস্থানীয় স্পিনার হওয়া সত্ত্বেও ক্লাইভ লয়েডের পেস বোলার সমৃদ্ধ কৌশল গ্রহণের কারণে উপেক্ষার পাত্রে পরিণত হয়েছিলেন। প্রায় দুই দশক ত্রিনিদাদের শীর্ষস্থানীয় অফ স্পিনার ছিলেন। ১৯৮১-৮২ মৌসুমে তিনি তার স্বর্ণালী সময় অতিবাহিত করেন। শেল শীল্ডের পাঁচ খেলায় অংশ নিয়ে ৩২ উইকেট পান। অবসর গ্রহণকালীন ঐ প্রতিযোগিতার সর্বোচ্চ উইকেট সংগ্রহকারী ছিলেন তিনি। তবে, ব্যাট হাতে তেমন সুবিধের ছিলেন না। কোন শতরানের ইনিংস খেলতে পারেননি তিনি।
স্বর্ণালী সময়
প্রায় দুই দশককাল ত্রিনিদাদ ও টোবাগোর পক্ষে খেলেছেন। ওয়েস্ট ইন্ডিজের ঘরোয়া ক্রিকেটের ইতিহাসেব সর্বাপেক্ষা সফলতম বোলারের স্বীকৃতিলাভ করেছেন তিনি। ২৩ গড়ে ৩৬৬ উইকেট দখল করেন।
ত্রিনিদাদ ও টোবাগো দলের অধিনায়কের দায়িত্ব পালন করেছেন তিনি। তন্মধ্যে, ১৯৮৪ সালে সফররত কিম হিউজের নেতৃত্বাধীন অস্ট্রেলীয় একাদশের মুখোমুখি হয়েছিলেন। এ পর্যায়ে নানানের ধার্যকৃত জয়ের লক্ষ্যমাত্রায় অগ্রসর হন কিম হিউজ। তবে, ৭৫ মিনিট ক্রিজে অবস্থান করে মাত্র ২ রান তুলতে পেরেছিলেন।
এছাড়াও, যুক্তরাজ্যে পেশাদারী পর্যায়ে ক্রিকেট খেলেছেন। ১৯৮৩ সালে মাইনর কাউন্টিজ চ্যাম্পিয়নশীপে ডারহামের প্রতিনিধিত্ব করেন। স্কটল্যান্ডীয় দল কার্কক্যাল্ডি ক্রিকেট ক্লাবের পক্ষে খেলেছেন। ১৯৯০ সালে ৩২.৩৭ গড়ে ৬১৫ রান ও ১৩.৪৯ গড়ে ৮১ উইকেট লাভ করেছেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রঞ্জি নানান। ৮ ডিসেম্বর, ১৯৮০ তারিখে ফয়সলাবাদে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৮০-৮১ মৌসুমে ওয়েস্ট ইন্ডিজ দলের সদস্যরূপে পাকিস্তান গমন করেন। ডিসেম্বর, ১৯৮০ সালের এ সফরে ফয়সলাবাদের ইকবাল স্টেডিয়ামে তিনি তার একমাত্র টেস্টে অংশ নেয়ার সুযোগ পান। চার উইকেট পেলেও বলের উপর বেশ নিয়ন্ত্রণ ছিল তার। এছাড়াও, দুইটি গুরুত্বপূর্ণ ক্যাচ তালুবন্দী করেছিলেন তিনি।
অবসর
পেশাদারী পর্যায়ে ক্রিকেট খেলার পাশাপাশি রঞ্জি নানান পুলিশ কর্মকর্তা ছিলেন। পরবর্তীকালে ক্রিকেট প্রশাসকের দায়িত্ব পালনসহ ত্রিনিদাদ ও টোবাগোয় ওয়েস্ট ইন্ডিজ দলের লিয়াঁজো অফিসারের দায়িত্বে ছিলেন। রঞ্জি নানানের কাকা নির্মল নানান ও ভ্রাতৃষ্পুত্র ম্যাগনাম নানান প্রথম-শ্রেণীর ক্রিকেটে অংশ নিয়েছেন।
ব্যক্তিগত জীবনে বিবাহিত ছিলেন তিনি। মার্থা নাম্নী এক রমণীর পাণিগ্রহণ করেন। তাদের সংসারে দুই পুত্র রয়েছে। ২০১২ সালে স্ট্রোকে আক্রান্ত হন। এরপর তিনি আর সুস্থ হননি। ২৩ মার্চ, ২০১৬ তারিখে হৃদযন্ত্র ক্রীয়ায় আক্রান্ত হলে ত্রিনিদাদ ও টোবাগোর কারোনি এলাকার কোভা হাসপাতালে প্রেরণ করা হয়। সেখানেই তার দেহাবসান ঘটে। এ সময়ে তিনি স্ত্রী ও দুই পুত্র রেখে যান।
ব্রায়ান লারা নানান সম্পর্কে শোকবার্তা প্রকাশ করেন। তিনি রঞ্জি নানানের কাছ থেকে স্পিনের কৌশল সম্পর্কে অবগত হয়েছিলেন। অপরদিকে, সাবেক ওয়েস্ট ইন্ডিয়ান ফাস্ট বোলার টনি গ্রে মন্তব্য করেন যে, নিখুঁত পেশাদার ক্রিকেটার হিসেবে তার কাছ থেকে রান সংগ্রহ করা বেশ কঠিন ব্যাপার ছিল। তিনি ক্রিকেটকে ভালোবাসতেন ও ওয়েস্ট ইন্ডিজের ক্রিকেটকে সমৃদ্ধ করেছেন।
চতুর্থ শিল্প বিপ্লব
চতুর্থ শিল্প বিপ্লব (বা ইন্ডাস্ট্রি ৪.০) হলো আধুনিক স্মার্ট প্রযুক্তি ব্যবহার করে প্রচলিত উৎপাদন এবং শিল্প ব্যবস্থার স্বয়ংক্রিয়করণের একটি চলমান প্রক্রিয়া। স্বয়ংক্রিয়করণ, উন্নত যোগাযোগ এবং স্ব-পর্যবেক্ষণ ব্যবস্থা এবং মানুষের হস্তক্ষেপ ছাড়াই সমস্যার বিশ্লেষণ এবং নিরুপণ করতে সক্ষম স্মার্ট মেশিন তৈরী করার জন্য বৃহৎ পরিসরেমেশিন-টু-মেশিন যোগাযোগ (এমটুএম) এবং ইন্টারনেট অব থিংস (আইওটি) কে একসাথে করা হয়েছে।
ইতিহাস
চতুর্থ শিল্প বিপ্লব শব্দটি  সর্বপ্রথম প্রবর্তন করেন একদল বিজ্ঞানী যারা জার্মান সরকারের জন্য একটি উচ্চ প্রযুক্তিগত কৌশল তৈরী করছিলেন। ওয়ার্ল্ড ইকোনমিক ফোরামের নির্বাহী চেয়ারম্যান ক্লাউস শোয়াব ২০১৫ সালে ফরেন  অ্যাফেয়ার্স  এ প্রকাশিত একটি নিবন্ধের মাধ্যমে শব্দটিকে বৃহৎ পরিসরে উপস্থাপন করেন। "চতুর্থ শিল্প বিপ্লবকে আয়ত্ত করা" ছিল ২০১৬ সালে সুইজারল্যান্ডের ডেভোস-ক্লোস্টারস এ অনুষ্ঠিত ওয়ার্ল্ড ইকোনমিক ফোরামের বার্ষিক সভার বিষয়বস্তু।
১০ অক্টোবর, ২০১৬ সালে ওয়ার্ল্ড ইকোনোমিক ফোরাম স্যান ফ্র্যান্সিস্কোতে তাদের চতুর্থ শিল্প বিপ্লবের কেন্দ্র উদ্বোধনের ঘোষণা দেয়।। এটি (চতুর্থ শিল্প বিপ্লব) শোয়াবের ২০১৬ সালে প্রকাশিত বইয়ের বিষয় এবং শিরোনামও ছিল। শোয়াব এই চতুর্থ যুগের জন্য এমন সব প্রযুক্তির কথা উল্লেখ করেছেন যেগুলো হার্ডওয়্যার, সফটওয়্যার এবং বায়োলজি ( সাইবার-ফিজিক্যাল সিস্টেমস ) কে একত্রিত করে এবং পারস্পরিক সংযোগ স্থাপনের অগ্রগতির ওপর জোর দেয়।  শোয়াব আশা করেন এই যুগটি রোবোটিক্স, কৃত্রিম বুদ্ধিমত্তা, ন্যানো টেকনোলজি, কোয়ান্টাম কম্পিউটিং, বায়োটেকনোলজি, ইন্টারনেট অফ থিংস, ইন্ডাস্ট্রিয়াল ইন্টারনেট অফ থিংস, ডিসেন্ট্রালাজড কনসেনসাস, পঞ্চম প্রজন্মের ওয়্যারলেস প্রযুক্তি, থ্রিডি প্রিন্টিংয়ের   এবং সম্পূর্ণ স্বশাসিত যানবাহন  এর ক্ষেত্রে উদীয়মান প্রযুক্তির যুগান্তকারী যুগ হিসেবে চিহ্নিত হবে।
ওয়ার্ল্ড ইকোনমিক ফোরামের গ্রেট রিসেট প্রস্তাবনায় চতুর্থ শিল্প বিপ্লবকে COVID-19 মহামারী পরবর্তী অর্থনীতি পুনর্গঠনের কৌশলগত টেকসই সমাধান  হিসেবে অন্তর্ভুক্ত করা হয়েছে।
প্রথম শিল্প বিপ্লব
বাষ্প এবং জল শক্তি ব্যবহার করে হস্তসাধিত শিল্পোৎপাদন প্রক্রিয়াকে মেশিন চালিত পদ্বতিতে রুপান্তের মাধ্যমে প্রথম শিল্প বিপ্লবের সূচনা হয়েছিল । নতুন প্রযুক্তির প্রয়োগে দীর্ঘ সময় লেগে গিয়েছিল। সুতরাং, যে সময়কালকে এটি নির্দেশ করে তা ইউরোপ এবং আমেরিকার ক্ষেত্রে ১৭৬০ থেকে ১৮২০ বা ১৮৪০ এর মধ্যে। এর প্রভাব পড়েছিল বস্ত্র শিল্প, লৌহ শিল্প, কৃষি এবং খনিখনন কাজে যদিও বস্ত্র শিল্পই সবচেয়ে দ্রুততার সাথে মানিয়ে নিয়েছিল। এর সামাজিক প্রভাব মধ্যবিত্ত শ্রেণীকে  ক্রমেই শক্তিশালী করে তুলছিল। তৎকালীন ব্রিটিশ শিল্পেও এর প্রভাব ছিল।
দ্বিতীয় শিল্প বিপ্লব
দ্বিতীয় শিল্প বিপ্লব বা প্রযুক্তিগত বিপ্লব এর সূচনা ঘটেছিল ১৮৭১ থেকে ১৯১৪ সালের মধ্যে। এর মূলে ছিল রেলপথ এবং টেলিগ্রাফ নেটওয়ার্কের ব্যাপক বিস্তার যা মানুষ এবং চিন্তা-ভাবনার দ্রুততর স্থানান্তরের সুযোগ তৈরী করেছিল। ক্রমবর্ধমান বৈদ্যুতীকরণ কারখানাগুলোকে আধুনিক প্রোডাকশন লাইন বিকাশের সুযোগ করে দিয়েছিল। এটি ছিল উৎপাদন বৃদ্ধির সাথে সাথে একটি দুর্দান্ত অর্থনৈতিক প্রবৃদ্ধির সময়। যার কারণে অনেক কারখানা শ্রমিকের চাকরি মেশিনগুলো দখল করে নেয় এবং বেকারত্ব বৃদ্বি পায়।
তৃতীয় শিল্প বিপ্লব
বিংশ শতাব্দীর শেষদিকে দুটি বিশ্ব যুদ্ধের শেষে যখন শিল্পায়ন এবং প্রযুক্তিগত অগ্রগতি পূর্বের তুলনায় অনেকটা শিথিল, তখন তৃতীয় শিল্প বিপ্লব ওরফে ডিজিটাল বিপ্লব ঘটে। এক দশক পরে আসে জেড 1 কম্পিউটার, যা      ফ্লোটিং-পয়েন্ট নাম্বার  এবং বুলিয়ান লজিক ব্যবহার করে হিসাব নিকাশ করত। এটা ছিল আরও ডিজিটাল অগ্রগতির সূচনা। যোগাযোগ প্রযুক্তিতে পরবর্তী উল্লেখযোগ্য পদক্ষেপ সুপার কম্পিউটার । এই সময়ে উৎপাদন প্রক্রিয়াতে কম্পিউটার এবং যোগাযোগ প্রযুক্তির ব্যাপক ব্যবহারের কারণে যন্ত্রপাতি মানব শক্তির জায়গা দখল করতে শুরু করে।
জার্মান কৌশল
"ইন্ডাস্ট্রি ৪.০" সংক্ষেপে আই৪.০ বা শুধু আই৪ শব্দটি ২০১১ সালে জার্মান সরকারের একটি উচ্চ প্রযুক্তিগত কৌশলের একটি প্রকল্প থেকে সৃষ্ট, যেখানে উৎপাদন শিল্পে কম্পিউটারাইজেশনের বিকাশ সাধন করা হয় । একই বছর  হ্যানোভার ফেয়ারে "ইন্ডাস্ট্রি ৪.০" শব্দটিকে সর্বপ্রথম সর্বসমক্ষে প্রচার করা হয়।   অক্টোবর ২০১২ তে কার্যরত দল কেন্দ্রীয় সরকারের কাছে ইন্ডাস্ট্রি ৪.০ বাস্তবায়নের সুপারিশ উপস্থাপন করে। এই দলের সদস্য এবং অংশীদারগণ ইন্ডাস্ট্রি ৪.০ এর প্রতিষ্ঠাতা এবং চালিকা শক্তি হিসেবে স্বীকৃত। ২০১৩ সালের ৮ এপ্রিল হ্যানোভার ফেয়ারে কার্যরত দল তাদের চূড়ান্ত প্রতিবেদন উপস্থাপন করে। দলটির নেতৃত্বে ছিলেন রবার্ট বোশ জিএমবিএইচের সিগফ্রিড ডায়াস এবং জার্মান বিজ্ঞান ও প্রকৌশল একাডেমির হেনিং ক্যাগারম্যান।
কোম্পানিগুলো “ইন্ডাস্ট্রি ৪.০” এর নীতিসমূহ প্রয়োগের ক্ষেত্রে কখনো কখনো নতুন করে সাজিয়ে নেয়। উদাহরণস্বরূপ, এরোস্পেস পার্টস প্রস্তুতকারক মেগগিট পিএলসি নিজস্ব ইন্ডাস্ট্রির ৪.০ গবেষণা প্রকল্প এম 4 তৈরী করেছে।
“ইন্ডাস্ট্রি ৪.০” বিশেষত ডিজিটাইজেশন কীভাবে শ্রমবাজারে প্রভাব ফেলবে তা নিয়ে জার্মানিতে  ওয়ার্ক ৪.০  শীর্ষক আলোচনা হচ্ছে।
জার্মান সরকারের ইন্ডাস্ট্রি ৪.০ কৌশলের উল্লেখযোগ্য বৈশিষ্ট্য হল অত্যন্ত ফ্লেক্সিবল উৎপাদনের (বৃহৎ আকারে) শর্তে পণ্যের প্রবল স্বনির্ধারণ (কাস্টোমাইজেশন)। সেলফ-অপটিমাইজেশন, সেলফ-কনফিগারেশন, সেলফ-ডায়াগনজ, কগনিশন এর প্রবর্তন এবং ক্রমবর্ধমান জটিল কাজে কর্মীদের বুদ্বিমান সহায়তায় প্রয়োজনীয় স্বয়ংক্রিয়করণ প্রযুক্তির বিকাশ ঘটে চলেছে।  ২০১৩ সালের জুলাই পর্যন্ত ইন্ডাস্ট্রি ৪.০ এর বৃহত্তম প্রকল্প হল জার্মান ফেডারেল শিক্ষা ও গবেষণা মন্ত্রক (বিএমবিএফ) এর শীর্ষস্থানীয় ক্লাস্টার প্রকল্প "ইন্টেলিজেন্ট টেকনিক্যাল সিস্টেমস অস্টওয়েস্টফ্যালেন-লিপ্পে( ইটস ওডাব্লুএল)"। আরেকটি বড় প্রকল্প হল বিএমবিএফ এর রেস-কম  এছাড়াও ক্লাস্টার অব এক্সিলেন্স "ইন্টিগ্রেটিভ প্রোডাকশন টেকনোলজি ফর হাই-ওয়েজ কান্ট্রিজ"। ২০১৫ সালে ইন্ডাস্ট্রি ৪.০ এর পৃষ্ঠপোষকতার জন্য ইউরোপীয় কমিশন  CREMA  ( XaaS এবং ক্লাউড মডেলের ওপর ভিত্তি করে ক্লাউড ভিত্তিক র‍্যাপিড ইলাস্টিক ম্যানুফ্যাকচারিং) দিগন্ত 2020  নামের একটি  গবেষণা প্রকল্প শুরু করে।
পরিকল্পনা নীতিমালা এবং লক্ষ্যমাত্রা
শিল্প ৪.০ এর অবিচ্ছেদ্য অংশ হিসাবে চিহ্নিত চারটি পরিকল্পনা নীতি রয়েছে:
উপাদানসমূহ
থাম্ব|ফাইভ জি সেল টাওয়ার আমাদের সমাজ এবং চলতি ট্রেন্ডগুলোকে গভীরভাবে দেখলে চতুর্থ শিল্প বিপ্লব অনেকগুলো উপাদানে ভাগ করা যায়।এই উপাদানগুলো কতটা ব্যাপক তা বুঝার জন্য উদাহরণস্বরূপ কিছু উল্লেখযোগ্য ডিজিটাল প্রযুক্তির নাম দেয়া হল:
মূলত এই প্রযুক্তিগুলি চারটি প্রধান উপাদানে নিয়ে আসা যেতে পারে, যা "ইন্ডাস্ট্রি ৪.০" বা "স্মার্ট ফ্যাক্টরি" শব্দটিকে সংজ্ঞায়িত করে:
ইন্ডাস্ট্রি ৪.০ ব্যাপক আকারে নতুন প্রযুক্তির সংযোগ করে উপযোগ তৈরী করে। সাইবার ফিজিক্যাল সিস্টেম ব্যবহার করে বাস্তব জগতের ভার্চুয়াল অনুলিপি তৈরী করা সম্ভব। এই সিস্টেমের বৈশিষ্টগুলোর মধ্যে উল্লেখযোগ্য হল স্বাধীনভাবে ডিসেন্ট্রালাইজড ডিসিশান নেওয়ার ক্ষমতা।
ইন্ডাস্ট্রি ৪.০ অনেকাংশেই বৈদ্যুতিন শনাক্তকরণের  ওপর নির্ভর করতে পারে। সেক্ষেত্রে উৎপাদন পদ্বতিকে স্মার্ট করতে সেট টেকনোলজি স্থাপন করতে হবে। তাহলে আর ডিজিটাইজেশন এর প্রয়োজন হবে না।
স্মার্ট কারখানা
চতুর্থ শিল্প বিপ্লব “স্মার্ট ফ্যাক্টরি” ধারণাটির পৃষ্ঠপোষকতা করে। মড্যুলার স্ট্রাকচারের স্মার্ট ফ্যাক্টরিগুলোতে সাইবার ফিজিক্যাল সিস্টেম সকল ভৌত প্রক্রিয়া পর্যবেক্ষণ করে বাস্তব জগতের ভার্চুয়াল অনুলিপি তৈরী করে এবং কেন্দ্রীয় হস্তক্ষেপ ছাড়াই সিদ্বান্ত গ্রহণ করে। ইন্টারনেট অফ থিংস এর মাধ্যমে সিস্টেমগুলো নিজেদের মধ্যে এবং মানুষের সাথে যোগাযোগ স্থাপন এবং পরস্পরের সহায়তা করে। এরা সমগ্র প্রতিষ্ঠানজুড়েই ভ্যালু চেইনের সকল অংশের সাথে যোগাযোগ করতে সক্ষম।
ভবিষ্যদ্বাণীমূলক রক্ষণাবেক্ষণ
আইওটি সেন্সর এবং প্রযুক্তির ব্যবহার করে ইন্ডাস্ট্রি ৪.০ মেশিনের রক্ষণাবেক্ষণ বিষয়ক ভবিষ্যদ্বাণী করতে পারে। এই প্রক্রিয়াটি সরাসরি সমস্যাগুলি চিহ্নিত করতে পারে যার ফলে মেশিন অচল বা নষ্ট হওয়ার অনেক আগেই সমস্যা নির্ধারণ করে সাশ্রয়ী খরচে সমাধান করা যায়। উদাহরণস্বরূপ, ধরা যাক এলএ (লস অ্যাঞ্জেলস) এর একটি কোম্পানি বুঝতে পারল যে সিঙ্গাপুরে তাদের একটি যন্ত্রাংশ অস্বাভাবিক গতি বা তাপমাত্রায় কাজ করছে। তাহলে তারা যন্ত্রাংশটি মেরামত করার প্রয়োজন আছে কিনা সে বিষয়ে সিদ্বান্ত নিতে পারবে।
থ্রিডি প্রিন্টিং
থাম্ব|রিলেটিভিটি স্পেসের স্টারগেট থ্রিডি প্রিন্টার বলা হয় ইন্ডাস্ট্রি ৪.০ ব্যাপকভাবে থ্রিডি প্রিন্টিং এর ওপর নির্ভর করবে। থ্রিডি প্রিন্টিং এর সুবিধা হল এই পদ্বতিতে অনেক ধরনের কাঠামো প্রিন্ট করা যায় এবং পণ্য নকশা করাও সহজ। এছাড়াও এটি তুলনামূলকভাবে পরিবেশবান্ধব। স্বল্প পরিমাণে উৎপাদনের ক্ষেত্রে এই পদ্বতিতে লীড টাইম এবং মোট উৎপাদন খরচ কমিয়ে আনতে সক্ষম। তদুপরি থ্রিডি প্রিন্টিং  নমনীয়তা বৃদ্ধি করতে, গুদামজাতকরণের খরচ কমাতে এবং কোম্পানিকে ম্যাস কাস্টোমাইজেশন কৌশল গ্রহণ করতে সহায়তা করতে পারে। উপরন্তু এটি স্পেয়ার পার্ট প্রিন্ট এবং লাগানোর জন্য বিশেষভাবে সহায়ক হতে পারে। এর ফলে সাপ্লায়ার নির্ভরতা এবং লীড টাইম হ্রাস পাবে।
থ্রিডি প্রিন্টিং এর ক্ষেত্রে নৈতিকতা এবং নিয়ণত্রণ অনেক গুরুত্বপূর্ণ বিষয় হিসেবে বিবেচিত হচ্ছে। অনিয়ন্ত্রিতভাবে মানবদেহের অঙ্গপ্রত্যঙ্গ তৈরী হওয়া কিংবা কৃষিক্ষেত্র ছাড়াও মানুষের স্বাস্থ্যবিধি মেনে চলার ওপরও এর প্রভাব পড়তে পারে।
পরিবর্তনের গতিই হল ইন্ডাস্ট্রি ৪.০ এর নির্ণায়ক। প্রযুক্তিগত উন্নয়নের গতি এবং এর ফলে মানুষের জীবনের আর্থ-সামাজিক এবং অবকাঠামোগত পরিবর্তনের মধ্যে আন্তঃসম্পর্ক আছে। যা আমাদের প্রযুক্তিগত উন্নয়ন নির্দেশ করে এবং একটি নতুন যুগকে চিহ্নিত করে।
স্মার্ট সেন্সর
ইন্ডাস্ট্রি ৪.০ তে সেন্সর, পরিমাপ বিজ্ঞান এবং স্মার্ট ইভাল্যুয়েশনের গুরুত্ব বিশেষজ্ঞদের দ্বারা স্বীকৃত। যার কারণে ইতোমধ্যে এই বিবৃতি প্রচলিত হয়েছে যে “ইন্ডাস্ট্রি ৪.০: সেন্সর সিস্টেম ছাড়া কোনো কিছুই অগ্রসর হতে পারে না”
তবে কিছু অসুবিধা যেমন- সিনক্রোনাইজেশন ত্রুটি, ডাটা হারানো এবং বৃহৎ পরিসরে হারভেস্টেড ডেটা নিয়ে কাজ করা এসব একটি সম্পূর্ণ সিস্টেম বাস্তবায়নকে সীমাবদ্ব করে। এছাড়াও, ব্যাটারি পাওয়ারও একটি অন্যতম সীমাবদ্বতা। ইলেক্ট্রনিক যন্ত্রে স্মার্ট সেন্সর ব্যবহারের একটি উদাহরণ হল স্মার্ট ওয়াচ। স্মার্ট ওয়াচে সেন্সরগুলো ব্যবহারকারীর চলাচলের তথ্য গ্রহণ করে, তাদের প্রসেস করে এবং সবশেষে ব্যবহারকারী দিনে কয় পদক্ষেপ হেঁটেছে এমনকি কত ক্যালরি শক্তি ক্ষয় করেছে সে তথ্য প্রদান করে।
কৃষি ও খাদ্য শিল্প
খাদ্য শিল্পে আরও বেশি বেশি সুরক্ষা ও স্বচ্ছতা এবং পূর্ণ ডকুমেন্টেশন প্রয়োজন। এই নতুন প্রযুক্তিটি ট্র্যাকিং সিস্টেম হিসেবে এবং মানুষ ও পণ্যের ডাটা সংগ্রহের জন্য ব্যবহার করা হয়।
লিঙ্গবৈষম্য এবং নারীদের ভূমিকা
গবেষকরা ধারণা করেন যে, ইন্ডাস্ট্রি ৪.০ লিঙ্গবৈষম্যকে প্রভাবিত করবে। ভবিষ্যতে যে সকল পেশার অটোমেশন দ্বারা প্রভাবিত হওয়ার সম্ভাবনা কম তার মধ্যে অন্যতম হল ব্যবস্থাপনা-সংক্রান্ত(ম্যানেজারিয়াল) পেশা। এ ধরনের কাজের জন্য অবশ্যই জটিল পরিস্থিতিতে সিদ্বান্ত গ্রহণের ক্ষমতা থাকতে হবে। নেতৃত্ব, কর্মদক্ষতা, মানবিক গুণের দিক দিয়ে নারীরা পুরুষদের চেয়ে এগিয়ে থাকার প্রমাণ থাকলেও নারীদের অপেক্ষাকৃত কম সুযোগ-সুবিধা ও অংশগ্রহণ, পারিবারিক ও ব্যক্তিগত জটিলতা, পূর্বের তুলনায় ঘন-ঘন এবং দীর্ঘমেয়াদী প্রশিক্ষণের প্রয়োজনীয়তা, বাঁধাধরা সামাজিক রীতি এসবই বৈষম্য তৈরী করতে পারে। আবার প্রায়োগিক বিষয়ে শিক্ষাগ্রহণে নারীদের আগ্রহ এবং সুযোগ কম থাকায় অটোমেশনের ফলে নারীদের চাকরির ক্ষেত্র আরও কমে যাওয়ার সম্ভাবনা তৈরী হবে। সার্বিকভাবে নারীদের জন্য ইন্ডাস্ট্রি ৪.০ এর সাথে তাল মিলিয়ে এগিয়ে চলা আরও কঠিন হয়ে যেতে পারে।
প্রতিবন্ধকতাসমূহ
ইন্ডাস্ট্রি ৪.০ বাস্তবায়নের প্রতিবন্ধকতাসমূহ:
প্রয়োগ
অ্যারোস্পেস শিল্পকে কখনো কখনো “ব্যাপক অটোমেশনের (স্বয়ংক্রিয়করণ) তুলনায় খুবই সামান্য পরিমাণ উৎপাদন” হিসেবে চিহ্নিত করা হয়। তবে কয়েকটি কোম্পানি ইন্ডাস্ট্রি ৪.০ এর নীতিগুলো পরীক্ষা করে সেসব জায়গায় উৎপাদনশীলতা বৃদ্ধি করার প্রযুক্তি তৈরী করেছে যেখানে অটোমেশনের প্রাথমিক খরচ অনেক বেশি। এর একটি উদাহরণ হল অ্যারোস্পেস পার্টস প্রস্তুতকারী মেগজিট পিএলসি এর এমফোর প্রকল্প।
ইন্ডাস্ট্রি ৪.০ অ্যাকাডেমিয়া এবং গবেষণা ও উন্নয়নে   ডিজিটাইজেশনের পৃষ্ঠপোষকতা করে যা ইনোভেশন ৪.০ নামে পরিচিত। ২০১৭ সালে লিভারপুল ইউনিভার্সিটিতে ৮১ মিলিয়ন ডলার ব্যয় করে কম্পিউটার-এইডেড ম্যানুফ্যাকচারিং এর কেন্দ্র হিসেবে ম্যাটেরিয়ালস ইনোভেশন ফ্যাক্টরির (এমআইএফ) উদ্বোধন করা হয় যেখানে রোবোটিক ফর্মুলেশন, ডেটা ক্যাপচার এবং মডেলিং উন্নয়ন কাজে ব্যবহ্রত হয়।
পূজা বাত্রা
পূজা বাত্রা হলেন একজন ভারতীয় অভিনেত্রী এবং মডেল। তিনি ১৯৯৩ সালে ফেমিনা মিস ইন্ডিয়া ইন্টারন্যাশনালের খেতাব অর্জন করেছেন।
প্রারম্ভিক জীবন
পূজা বাত্রা ভারতের উত্তর প্রদেশের ফৈজাবাদে সেনা কর্নেল রবি বাত্রা এবং মিস ইন্ডিয়ায় (১৯৭১) অংশগ্রহণকারী নীলম বাত্রার ঘরে জন্মগ্রহণ করেছিলেন। তিনি যখন ছোট ছিলেন তখন তিনি তাঁর বর্ধিত পরিবারের সাথে লুধিয়ানায় বসবাস করতেন। স্কুলে থাকাকালীন, তিনি একজন ক্রীড়াবিদ ছিলেন এবং ২০০ ও ৪০০ মিটার দৌড় প্রতিযোগিতায় অংশগ্রহণ করতেন।
তিনি পুনের ফার্গুসন কলেজ থেকে অর্থনীতি বিষয়ে স্নাতক সম্পন্ন করেছেন এবং পুনের সিমবায়োসিস থেকে বিপণন বিভাগে এমবিএ করেছেন।  তাঁর দুই ভাই আছে। তিনি মাত্র ১৮ বছর বয়সে ১৯৯৩ সালে মিস এশিয়া প্যাসিফিকের তৃতীয় রানার-আপ হয়েছিলেন।
পেশাজীবন
অল্প বয়সেই তিনি আংশিক সময়ের চাকরি হিসেবে মডেলিং শুরু করেছিলেন। তিনি লিরিল সাবানের বিজ্ঞাপনে একজন মডেল হিসেবে উপস্থিত হওয়ার জন্য সবচেয়ে বেশি পরিচিত ছিলেন। তিনি প্রথম ভারতীয় মডেল হিসেবে ভারতে হেড অ্যান্ড শোল্ডারের মুখপাত্র হয়েছিলেন। তিনি প্রায় ২৫০-এরও বেশি মডেলিং অনুষ্ঠান এবং বিজ্ঞাপনে অংশ নিয়েছেন। ১৯৯৩ সালে মিস ইন্ডিয়া এশিয়া-প্যাসিফিকের মুকুট পাওয়ার পরে তিনি খ্যাতি অর্জন করেছিলেন। এর ফলস্বরূপ তিনি ভারতের শীর্ষ মডেলদের একজন হয়ে উঠেন। তিনি ভারত এবং বিদেশে প্রায় ২৫০-এরও বেশি ফ্যাশন অনুষ্ঠানের র‌্যাম্পে হেঁটেছেন। তিনি 'পরাগ শাড়ীস' এর একজন মুখপাত্র।
১৯৯৫ সালে আসাই নামক চলচ্চিত্রের একটি বিশেষ চরিত্রে অভিনয়সহ তিনি সর্বমোট তিনটি মালয়ালম চলচ্চিত্র এবং দুটি তামিল চলচ্চিত্রে অভিনয় করেছেন। বাত্রা বেশ কয়েকটি মঞ্চ নাটকে অভিনয় করেছেন। দেশে এবং দেশের বাইরে সকল স্থানেই তিনি তাঁর অভিনয়ের মাধ্যমে দর্শকের মন জয় করেছেন। সকল স্থানেই তাঁর অভিনয় সমালোচকদের দ্বারা প্রশংসিত হয়েছে। তিনি লস অ্যাঞ্জেলেসে ২০০৯ একাডেমি পুরস্কার প্রদান অনুষ্ঠানে উপস্থিত হয়েছিলেন, যেখানে তিনি বিরাসতএ তাঁর সহ-অভিনেতা অনিল কাপুরের সাথে দেখা করেছিলেন।
বদরুল আলা
বদরুল আলা বাংলাদেশের যশোর জেলার রাজনীতিবিদ, আইনজীবী ও তৎকালীন যশোর-৬ আসনের সংসদ সদস্য ছিলেন।
রাজনৈতিক জীবন
বদরুল আলা ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে যশোর-৬ আসন থেকে সংসদ সদস্য নির্বাচিত হয়েছিলেন।
বিতর্ক
বদরুল আলা ১৯৭১ সালে মহান মুক্তিযুদ্ধ চলাকালীন সময় ছিলেন পিস কমিটির যশোর জেলা সভাপতি। ১৯৬৮-৬৯ সালে শেখ মুজিবুর রহমান একটি মামলায় যখন যশোরে হাজিরা দিতে যান তখন যশোরের সকল আইনজীবী তার জামিনের জন্য আদালতকে জানালেও শুধুমাত্র বিরোধিতা করেছিলেন তিনি। তার তথ্যের ভিত্তিতেই যশোর থেকে ফেরার পথে ঢাকা বিমান বন্দরে আটক হন শেখ মুজিবুর।
হামারা হিন্দুস্তান আওর উসকে ফাজায়েল
হামারা হিন্দুস্তান আওর উসকে ফাজায়েল (ہمارا ہندوستان اور اس کے فضائل) ভারত বিভাজনের কিছুকাল আগে ১৯৪১ সালে লিখিত হুসাইন আহমদ মাদানির ৩২ পৃষ্ঠার একটি প্রবন্ধ যেখানে তিনি হিন্দুস্তানের গুণাবলি তুলে ধরেছেন। ভারতের স্বাধীনতা আন্দোলনের সময় হিন্দু জাতীয়তাবাদীদের দাবি ছিল ভারত শুধুমাত্র হিন্দুদের জন্য পবিত্র, মুসলমানরা বহিরাগত এবং ভারতের সাথে মুসলমানদের কোনো সম্পর্ক ছিল না। মাদানি হিন্দু জাতীয়তাবাদীদের এই দাবিকে সরাসরি চ্যালেঞ্জ না করে তার বিপরীতে একটি ইসলামি দাবি তুলে ধরেন, যেখানে তিনি যুক্তি দেন, পৃথিবীর আদি পিতা আদম ভারতে অবতীর্ণ হয়েছিলেন, সে অনুযায়ী সকল মানুষ তার বংশধর এবং ভারত সকলের জন্য।
বর্ণনা
মাদানির চূড়ান্ত এবং তার জন্য অকাট্য যুক্তি ছিল, মুহাম্মদ (স.) তার মাতৃভূমিকে ভালোবাসতেন, তার ভারতীয় অনুসারীরা এর ব্যতিক্রম কমই করতে পারে। আধুনিক জাতীয়তাবাদের আনুগত্যের প্রতি মুসলমানদের সামাজিকীকরণ এবং অন্যান্য ভারতীয়দের তাদের গ্রহণ করতে উৎসাহিত করার জন্য মাদানির এই বক্তব্য ছিল। তার যুক্তির দুটি অংশ ছিল। একটি ফাজায়েল বা গুণাবলির দৃষ্টিকোণ থেকে। অপরটি তিনি মুসলমানদেরকে "ভারতের দাসত্বের বিরুদ্ধে প্রতিরোধ" বলে সম্মুখভাগে রাখেন। মাদানি যুক্তি দিয়েছিলেন যে, মুসলমানরা কেবল ব্রিটিশ বিরোধী ছিলেন না–বরং তারা সবচেয়ে বেশি ব্রিটিশ বিরোধী ছিলেন। মাদানি নির্মাণ করেছেন এমন অনাক্রম্যবাদী গল্প যা মুসলমানদেরকে প্রথম জাতীয়তাবাদী হিসেবে স্থান দিয়েছে। যেমনঃ ১৮০৩ সালে শাহ আবদুল আজিজের ফতোয়া, সৈয়দ আহমদ বেরলভির জিহাদ, সিপাহী বিদ্রোহ ১৮৫৭।
মোহাম্মদ রফিক
মোহাম্মদ রফিক দ্বারা বোঝানো যেতে পারেঃ
কালিন্দী (রানি)
রানী কালিন্দী (? -১৮৭৩ সিই) চাকমা সার্কেলের ৪৬ তম শাসক ছিলেন। তিনি চাকমা জনগণের একমাত্র মহিলা শাসক ছিলেন।
তিনি বর্তমান বাংলাদেশের পার্বত্য চট্টগ্রাম অঞ্চলের রাঙ্গামাটি-খাগড়াছড়ি মহাসড়কের নিকটবর্তী কুদুকছড়ি গ্রামে জন্মগ্রহণ করেছিলেন এবং "গুজং বুজযে" নামে পরিচিত এক সাধারণের কন্যা ছিলেন যার আক্ষরিক অর্থ চাকমা ভাষা থেকে অনুবাদ করা "বাঁকানো বৃদ্ধ"।
তাকে বিয়ে করেছিলেন রাজা ধরম বক্স খান ।
তাঁর মৃত্যুর পরে তিনি প্রতিদ্বন্দ্বী রাণীদের সাথে সংক্ষিপ্ত ক্ষমতার লড়াইয়ের পরে রাজকীয় রানি হয়েছিলেন এবং পার্বত্য চট্টগ্রাম জেলার ব্রিটিশ সুপার ক্যাপ্টেন টমাস হারবার্ট লেভিনের সহায়তায় এস্টেট ম্যানেজার শুক্লাল দেওয়ান নামে পরিচিত ছিলেন।
কৃতিত্ব অর্জন
তিনি মায়ানমার থেকে সন্ন্যাসীদের আমন্ত্রণ জানিয়ে রাজ্যটিতে প্রাতিষ্ঠানিকভাবে থেরবাদ বৌদ্ধ ধর্মকে  পৃষ্ঠপোষকতা করেছিলেন।
তাঁর সময়ে রাজবাড়িটি চট্টগ্রাম জেলার রাঙ্গুনিয়ার রাজনগরে ছিল।
শত শত বৌদ্ধ মন্দিরের পাশাপাশি তিনি তাঁর অ-বৌদ্ধ প্রজাদের জন্য গীর্জা, মসজিদ এবং হিন্দু মন্দিরও তৈরি করেছিলেন, যার ফলে চাকমাবিহীন জনগোষ্ঠীর কাছ থেকে চাকমা রাজের প্রতি আনুগত্য ও সমর্থন তৈরি হয়েছিল।
মরণ
১৮৭৩ সালে তাঁর পদ-নাতি হরিশ চন্দ্রকে তার জায়গায় পরবর্তী চাকমা রাজা হিসাবে রেখে তিনি মারা যান।
ন হন্যতে
ন হন্যতে বাঙ্গালী কথাসাহিত্যিক মৈত্রেয়ী দেবী লিখিত একটি আত্মজীবনীমূলক উপন্যাস। উপন্যাসটি ১৯৭৪ সালে প্রকাশিত হয়। এটির জন্য লেখিকা ১৯৭৬ সালে সাহিত্য অকাদেমি পুরস্কার লাভ করেন। রোমানীয় দার্শনিক মিরচা এলিয়েড লিখিত তাদের সম্পর্ক ভিত্তিক উপন্যাস লা নুই বেঙ্গলীর প্রতিক্রিয়া স্বরূপ এই উপন্যাসে মৈত্রেয়ী দেবী নিজের বিবৃতি তুলে ধরেছেন। এটি ১৯৭৩ সালের সেপ্টেম্বর মাসে লেখা হয়।
পটভূমি ও প্রকাশনা
১৯৩০ সালে কলকাতায় মৈত্রেয়ী দেবীর বাবা, প্রফেসর সুরেন্দ্রনাথ দাশগুপ্তর কাছে পড়তে আসেন রোমানিয় মিরচা এলিয়েড। মৈত্রেয়ী দেবীর তখন ১৬ বছর বয়স। মেয়ের বুদ্ধিমত্তায় গর্বিত মৈত্রেয়ী দেবীর বাবা ওনাকে সেই সময় অপেক্ষা সংস্কারমুক্ত শিক্ষার পরিবেশে বড় করেছিলেন। নিজের প্রিয় ছাত্র মিরচা এলিয়েডের সাথে মেয়েকে অধ্যয়ন করতেও উৎসাহিত করেন উনি। মৈত্রেয়ী দেবীর কথায় উনি এবং মিরচা এলিয়েড ছিলেন যেন ওনার বাবার যাদুঘরের দুই প্রিয় নমুনা। এরই মধ্যে মিরচা এবং মৈত্রেয়ী একে অন্যের ঘনিষ্ঠ হয়ে ওঠেন। তাদের গুপ্ত ভালবাসা সম্পর্কে অবহিত হবার পর মৈত্রেয়ী দেবীর বাবা মিরচাকে তাঁদের বাড়ী ছেড়ে চলে যেতে বলেন।
তাদের সম্পর্কের ওপর ভিত্তি করে রোমানিয়নে লেখা মিরচার উপন্যাস মৈত্রেয়ী প্রকাশিত হয় ১৯৩৩ সালে। ১৯৫০ সালে লা নুই বেঙ্গলী নামে ফরাসি ভাষায় অনুদিত হওয়ার অব্যবহিত পড় বইটি চূড়ান্ত সাফল্য অর্জন করে। ১৯৩৮-৩৯ সালে প্রফেসর দাশগুপ্ত ইউরোপ সফরে গিয়ে বইটি সম্পর্কে জানতে পারেন ও দেশে ফিরে মেয়েকে জানান। ১৯৫৩ সালে ইউরোপ সফরকালীন মৈত্রেয়ী দেবীর নাম শুনে কিছু রোমানিয় জানান তারা ওনার সম্বন্ধে বই পড়েছেন। কিন্তু তখনও বইয়ের বিষয়বস্তু নিয়ে তাঁর কোনো ধারণা ছিলনা। ১৯৭২ সালে এলিয়েডের ঘনিষ্ঠ বন্ধু সেরগুই কলকাতায় থাকাকালীন তার কাছ থেকে মৈত্রেয়ী দেবী জানতে পারেন বইতে মিরচা তাঁদের শারীরিক সম্পর্ক নিয়ে লিখেছেন। এক বন্ধুর সাহায্যে ফরাসি থেকে অনুবাদ করিয়ে উনি বইটি পড়েন ও গভীরভাবে মর্মাহত হন। ন হন্যতে লেখার মাধ্যমে মৈত্রেয়ী দেবী মিরচা এলিয়েডের কল্পনাপ্রসূত লেখার বিরোধিতা করে জীবনের ওই অধ্যায় সম্বন্ধে নিজের বক্তব্য তুলে ধরেছেন।
জনপ্রিয় সংস্কৃতি
মিরচা এলিয়েডের লা নুই বেঙ্গলীর উপর ভিত্তি করে ১৯৮৮ সালে নিকোলাস ক্লতজ পরিচালিত দ্যা বেঙ্গলী নাইট চলচ্চিত্রে হিউগ গ্রান্ট ও সুপ্রিয়া পাঠক যথাক্রমে মিরচা এলিয়েড ও মৈত্রেয়ী দেবীর চরিত্রে অভিনয় করেন।
সঞ্জয় লীলা বনশালি পরিচালিত ও সালমান খান, ঐশ্বর্যা রাই এবং অজয় দেবগন অভিনীত ১৯৯৯ সালে মুক্তিপ্রাপ্ত হিন্দিভাষী চলচ্চিত্র হাম দিল দে চুকে সনম ন হন্যতে থেকে আংশিক অনুপ্রাণিত। যদিও চলচ্চিত্রে তার ঋণস্বীকার করা হয়নি। এখানে ঐশ্বর্যা রাই মৈত্রেয়ী দেবীর ও সালমান খান মিরচা এলিয়েডের চরিত্রে অভিনয় করেন।
মাহফুজুর রহমান
মাহফুজুর রহমান একটি নাম; এর দ্বারা বুঝানো হতে পারেঃ
গাইবান্ধা-৪
গাইবান্ধা-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাইবান্ধা জেলায় অবস্থিত জাতীয় সংসদের ৩২নং আসন।
এলেফথেরোস কসমস
এলেফথেরোস কসমস ( Ελεύθερος Κόσμος, মুক্ত বিশ্ব) একটি গ্রীক জাতীয়তাবাদী সাপ্তাহিক সংবাদপত্র, এটি দিমিত্রিওস জাফিরোপওলোসের মালিকানাধীন, ২০০৩ সালে একটি "স্বাধীন জাতীয় সংবাদপত্র" হিসাবে প্রতিষ্ঠিত হয়েছিল। মতাদর্শগতভাবে স্বতন্ত্র হলেও পত্রিকাটিতে মূল এলিফথেরোস কসমসের একই নাম রয়েছে যা জাতীয়তাবাদীদের মধ্যে এর ঐতিহাসিক খ্যাতির কারণে নতুন এলিফথেরোস কসমস  তৈরির জন্য অনুপ্রেরণা ছিল। মূলত সংবাদপত্রটি সামরিক জান্তাদের মুখপাত্র ছিল, যারা ১৯৬৭ থেকে ১৯৭৪ সাল পর্যন্ত গ্রীস শাসন করেছিল।
গাইবান্ধা-৪
সীমানা
গাইবান্ধা-৪ আসনটি গাইবান্ধা জেলার গোবিন্দগঞ্জ উপজেলা নিয়ে গঠিত।
এলেফথেরোস কসমস
মামলা
২০০৭ সালে গ্রিসের ইহুদি সম্প্রদায়ের কেন্দ্রীয় বোর্ড এবং গ্রীক হেলসিঙ্কি মনিটর "ইহুদিদের অপমান" এবং "ইহুদী ধর্মের প্রতি আঘাত" এর অভিযোগে এই পত্রিকাটির বিরুদ্ধে মামলা দায়ের করেছিল, যেটি কনস্ট্যান্টিনোস প্লেভ্রিসের বিতর্কিত বই জিউস: দ্য হোল ট্রুথ সংবাদপত্রে প্রকাশ থেকে সূত্রপাত হয়েছিল।  প্লেভ্রিস এবং এলিফেরোস কসমস উভয়ই একে নির্দ্বিধায় বাক স্বাধীনতা দমন করার প্রচেষ্টা হিসাবে চিহ্নিত করেন। ৫ সেপ্টেম্বর শুরু হওয়া এই মামলাটি ১১ সেপ্টেম্বর স্থগিত করা হয়েছিল। ১৩ ডিসেম্বর এলিফেরোস কসমসকে বর্ণ বিদ্বেষ প্ররোচিত করার জন্য দোষী হিসাবে চিহ্নিত করা হয়নি, যদিও সহ-আসামি প্লেভ্রিস প্রথম শ্রেণির দোষী বলে প্রমাণিত হয়েছিল। ২৭ শে মার্চ ২০০৯-এর একটি আবেদনে প্লেভ্রিস নির্দোষ বলে প্রমাণিত এবং সমস্ত অভিযোগ থেকে খালাস পেয়েছিলেন।
গাইবান্ধা-৪
২০০০-এর দশকে নির্বাচন
২০০৬ সালের মার্চে আবদুল মোত্তালেব আকন্দ মারা যান। বিএনপির শামীম কায়সার লিংকন ২০০৬ সালের উপ-নির্বাচনে নির্বাচিত হন।
এলেফথেরোস কসমস
বহিঃসংযোগ
Eleftheros Kosmos
ওড়িয়া ভাষাভাষী অনুযায়ী ভারতের রাজ্যসমূহ
ওড়িয়া ভাষা ইন্দো-ইউরোপীয় ভাষা-পরিবারের অন্তর্ভুক্ত ইন্দো-আর্য ভাষার মাগধী অপভ্রংশ থেকে উৎপন্ন একটি ভাষা। এটি ভারতের ওড়িশা রাজ্যের স্থানীয় এবং সরকারি ভাষা। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ৯ম সর্বাধিক প্রচলিত ভাষা এবং ভারতে এই ভাষার বক্তার সংখ্যা ৩ কোটি ৭৫ লক্ষ যা ভারতের মোট জনসংখ্যার ৩.১০%। মাতৃভাষী বক্তার সংখ্যা অনুসারে এই ভাষাটি বিশ্বের ৪৩তম সর্বাধিক প্রচলিত ভাষা।
নিচের তালিকাটি ওড়িয়া-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।
বিশ্ব মৌমাছি দিবস
জাতিসংঘের সদস্য রাষ্ট্রগুলি ডিসেম্বর ২০১৭ সালে ২০ মে বিশ্ব মৌমাছি দিবস হিসাবে ঘোষণা করার জন্য স্লোভেনিয়ার প্রস্তাব অনুমোদন করে। তখন থেকে এ তারিখে দিবসটি পালন করা হয়।
বিশ্ব কচ্ছপ দিবস
থাম্ব| ইস্টার্ন বক্স কচ্ছপ, টেরাপিন ক্যারোলিনা ক্যারোলিনা বিশ্ব কচ্ছপ দিবস প্রতি ২৩ মে বার্ষিক পালন করা হয়। এটি ২০০০ সালে শুরু হয়েছিল এবং আমেরিকান কচ্ছপ রেসকিউ দ্বারা স্পনসর করা হয়। দিনটি বিশ্বজুড়ে কচ্ছপ এবং তাদের বিলুপ্ত হওয়া আবাসস্থলগুলিকে রক্ষা করতে এবং সেই সাথে তাদের বেঁচে থাকতে এবং উন্নতি করতে সহায়তা করার জন্য মানুষের কাজকে উৎসাহিত করতে সহায়তা করে।  কচ্ছপ লুপ্তপ্রায় প্রাণী ।এদেরকে রক্ষা করা সামাজিক কর্তব্য। বাস্তু তন্ত্র ঠিকমতো বজায় রাখতে কচ্ছপের সংখ্যা যাতে কমে না যায় সেজন্য সচেতনতা বৃদ্ধি- বিশ্ব কচ্ছপ দিবসের উদ্দেশ্য।
বিশ্ব কচ্ছপ দিবস বিভিন্ন উপায়ে পালিত হয়, কচ্ছপকে সাজানো বা গ্রীষ্মের সবুজ পোশাক পরানো থেকে শুরু করে মহাসড়কে ধরা পড়া কচ্ছপকে বাঁচানো, গবেষণা কার্যক্রম পর্যন্ত চলে। কচ্ছপ দিবসের পাঠ পরিকল্পনা এবং নৈপুণ্য প্রকল্প শ্রেণিকক্ষে কচ্ছপ সম্পর্কে শিক্ষাদানকে উৎসাহিত করে।
সংগঠনের প্রচার
দিনটি বিশ্বজুড়ে কচ্ছপ এবং তাদের অদৃশ্য হয়ে যাওয়া আবাসস্থলগুলিকে রক্ষা করতে সহায়তা করে।
দি ইমিগ্র্যান্ট (১৯১৭-এর চলচ্চিত্র)
দি ইমিগ্র্যান্ট (ইংরেজি: The Immigrant, বাংলা অনুবাদ: অভিবাসী) হল চার্লি চ্যাপলিন রচিত ও পরিচালিত ১৯১৭ সালের মার্কিন প্রণয়ধর্মী হাস্যরসাত্মক নির্বাক চলচ্চিত্র। এতে চ্যাপলিনের দ্য ট্রাম্প চরিত্রটি অভিবাসী হিসেবে মার্কিন যুক্তরাষ্ট্রে আসে এবং আটলান্টিক মহাসাগরে চুরির দায়ে অভিযুক্ত হয় এবং যাত্রাপথে এক তরুণীর প্রেমে পড়ে। এতে তরুণী চরিত্রে অভিনয় করেন এডনা পারভায়েন্স। এছাড়া অন্যান্য ভূমিকায় অভিনয় করেন এরিক ক্যাম্পবেল, আলবার্ট অস্টিন ও হেনরি বার্গম্যান।
চ্যাপলিনের চরিত্রটি একজন অভিবাসন কর্মকর্তাকে লাথি দিচ্ছে এই দৃশ্যকে পরবর্তীতে ১৯৫২ সালে চ্যাপলিনের আমেরিকা-বিরোধিতার চিত্র হিসেবে তুলে ধরে তাকে মার্কিন যুক্তরাষ্ট্র থেকে বেরিয়ে যেতে বাধ্য করা হয়। ১৯৯৮ সালে দ্য ইমিগ্র্যান্ট "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে ছবিটি সংরক্ষণের জন্য নির্বাচন করে।
কুশীলব
thumb|দি ইমিগ্র্যান্ট
নির্মাণ
আমেরিকার তৎকালীন প্রায় সকল চলচ্চিত্রের মত দি ইমিগ্র্যান্ট ছবিটিতেও মার্কিন যুক্তরাষ্ট্রের চলচ্চিত্র সেন্সর বোর্ড কর্তৃক কিছু দৃশ্য বাতিল করা হয়। শিকাগো সেন্সর বোর্ড ছবিতে দুটি দৃশ্য কর্তন করতে বলে, প্রথমটি মানিব্যাগ চুরি করে পালিয়ে যাওয়া শেষ দৃশ্য এবং দ্বিতীয়টি হল অপমান হিসেবে নাকে আঙুল গোঁজা।
মোহাম্মদ শহিদ ইসলাম
মোহাম্মদ শহিদ ইসলাম (কাজী শহিদ ইসলাম পাপুল নামেও পরিচিত) একজন বাংলাদেশি ব্যবসায়ী, রাজনীতিবিদ ও সাবেক সাংসদ। তিনি লক্ষ্মীপুর-২ আসন থেকে ২০১৮ সালের একাদশ জাতীয় সংসদ নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হন। কুয়েতের আদালতে দণ্ডপ্রাপ্ত হওয়ায় ২০২১ সালের ফেব্রুয়ারিতে তিনি এমপি পদ হারান।
জন্ম ও শিক্ষাজীবন
শহিদ ইসলাম ১৯৬৩ সালের ২৮ মে লক্ষ্মীপুর জেলার রায়পুর উপজেলায় জন্মগ্রহণ করেন। তার পিতার নাম মোহাম্মদ নুরুল ইসলাম ও মাতার নাম তহুরুন নেছা। পাঁচ ভাই ও দুই বোনের মধ্যে তিনি পঞ্চম। শিক্ষাজীবনে তিনি স্নাতকোত্তর ডিগ্রি অর্জন করেন।
রাজনৈতিক জীবন
শহিদ ইসলাম ২০১৮ সালে একাদশ জাতীয় সংসদ নির্বাচনে স্বতন্ত্র প্রার্থী হিসেবে বিএনপির আবুল খায়ের ভূঁইয়াকে পরাজিত করে লক্ষ্মীপুর-২ আসন থেকে প্রথমবারেরমত সংসদ সদস্য নির্বাচিত হন।   শহিদ আওয়ামী লীগের রাজনীতিতে জড়িত কিন্তু মহাজোটেরপক্ষ থেকে মোহাম্মদ নোমানকে নির্বাচনে এই আসন থেকে সমর্থন দেওয়া হলে শহিদ স্বতন্ত্র প্রার্থী হিসেবে নির্বাচনে অংশ নেন। তবে নোমান নির্বাচন থেকে নিজেকে পরবর্তীতে প্রত্যাহার করে নেওয়ায় আওয়ামী লীগ শহিদ ইসলামকে সমর্থন দেয়।
পারিবারিক জীবন
কাজী শহিদ ইসলাম পাপুলর স্ত্রী সেলিনা ইসলাম একাদশ জাতীয় সংসদের সংরক্ষিত নারী আসন-৪৯ থেকে স্বতন্ত্র প্রার্থী হিসেবে নির্বাচিত সংসদ সদস্য।
কুয়েতে অভিযোগ ও দোষী সাব্যস্ত
২০১৯ ও ২০২০ সালে পাপুলের বিরুদ্ধে কুয়েতে মানবপাচার ও হাজার কোটি টাকার দুর্নীতির অভিযোগে স্থানীয় ও আন্তর্জাতিক গণমাধ্যমে সংবাদ প্রকাশ হয়। অন্তত ২০ হাজার বাংলাদেশীকে কুয়েতে পাঠিয়ে প্রায় ১ হাজার ৪০০ কোটি টাকা আয় করেছে বলে কুয়েতের সংবাদমাধ্যমের খবরে বলা হয়। কুয়েতের সংবাদমাধ্যম আল-কাবাসের প্রকাশিত প্রতিবেদনে পাপুল মার্কিন নাগরিকের সঙ্গে আর্থিক অংশীদারত্ব গড়ে কুয়েতে আয় করা বেশির ভাগ অর্থ যুক্তরাষ্ট্রে পাচার করার তথ্য প্রকাশ করা হয়। যদিও পাপুল এসব অভিযোগ অস্বীকার করে বলেন, "মানব পাচারতো নয়ই, জনশক্তি রপ্তানির সঙ্গেও কোনোভাবে জড়িত নই।" এর আগে ২০২০ সালের ৭ জুন তিনি কুয়েতের অপরাধ তদন্ত বিভাগের হাতে গ্রেফতার হন। পরের দিন, ২০২০ সালের ৮ জুন সংযুক্ত আরব আমিরাতের দৈনিক গালফ নিউজের এক প্রতিবেদনে বলা হয়, মানব পাচার ও অবৈধ মুদ্রা পাচারের চক্রের সাথে জড়িত থাকার অভিযোগে তাকে রিমান্ডে নেওয়ার নির্দেশ দিয়েছেন কুয়েতের পাবলিক প্রসিকিউটর। কুয়েতের অপরাধ তদন্ত বিভাগের আবেদনের প্রেক্ষিতে এ নির্দেশ দেওয়া হয়।
২০২০ সালের নভেম্বরে বাংলাদেশের দুর্নীতি দমন কমিশন (দুদক) পাপুলের বিরুদ্ধে অর্থ পাচারের মামলা করে - তার বিরুদ্ধে তার শ্যালিকা জেসমিন প্রধানের বিভিন্ন ব্যাংক অ্যাকাউন্টে ১৪৮.৪১ কোটি টাকা স্থানান্তর করার অভিযোগ আনা হয়। দুদক এই মামলায় পাপুলের স্ত্রী সেলিনা, তাদের মেয়ে ওয়াফা এবং শ্যালিকা জেসমিনকেও আসামি করে। ডিসেম্বরে তার ও তার পরিবারের সদস্যদের বিরুদ্ধে অর্থপাচারের অভিযোগে মামলা করে পুলিশের অপরাধ তদন্ত বিভাগ।
২০২১ সালের ২৮ জানুয়ারিতে কুয়েতের ফৌজদারি আদালত তাকে চার বছরের কারাদণ্ড দেয় এবং মানব পাচার ও অর্থ পাচারের মামলায় ১৯ লাখ কুয়েতি দিনার মিলিয়ন (৫৩ কোটি টাকা) জরিমানা করে। পরবর্তীকালে ১১ ফেব্রুয়ারি তিনি বাংলাদেশের সংবিধানের ৬৬ ও ৬৭ অনুচ্ছেদ অনুসারে জাতীয় সংসদের সদস্যপদ হারান। ২৬ এপ্রিল কুয়েতের আপিল আদালত এই কারাদন্ডের মেয়াদ বাড়িয়ে সাত বছর করে।
ম্যান্ডি রোজ
প্রাথমিক জীবন
অ্যামান্ডা রোজ স্যাকোমানো নিউ ইয়র্কের ওয়েস্টচেস্টার কাউন্টির নিউ ইয়র্ক সিটি শহরতলিতে জন্মগ্রহণ করেছিলেন। আইরিশ ও ইতালীয় বাবা-মায়ের চার সন্তানের মধ্যে তিনি সর্বকনিষ্ঠ। শৈশবে তার ডাক নাম ছিল "হামবুর্গ"। তিনি ইয়র্কটাউন উচ্চ বিদ্যালয়ে পড়াশোনা করেছেন, যেখানে তিনি নৃত্যচর্চায়ও অংশ নিয়েছিলেন। পরে তিনি আইওনা কলেজ থেকে স্পিচ প্যাথলজি ক্ষেত্রে স্নাতক ডিগ্রি অর্জন করেন।  তিনি ২০১৩ সালে তার জীবনের প্রথম ফিটনেস প্রতিযোগিতায় প্রবেশ করেন এবং ওয়ার্ল্ড বডিবিল্ডিং ফিটনেস এবং ফ্যাশন বোস্টন শোতে প্রথম স্থান অর্জন করেছিলেন।  ২০১৪ সালের ওয়ার্ল্ড বিউটি ফিটনেস ও ফ্যাশন বিকিনি চ্যাম্পিয়ন হিসাবেও তাকে ভূষিত করা হয়েছিল।
টাফ এনাফ ও এনএক্সটি (২০১৫–২০১৭)
রোজ স্যাকোমানো ডাব্লিউডাব্লিউই প্রতিযোগিতা "ডাব্লিউডাব্লিউই টাফ এনাফ"এর ষষ্ঠ আসরের প্রতিযোগী ছিলেন, যা জুন ২০১৫ এ শুরু হয়েছিলো।  ২৮ জুলাইয়ের পর্বে তিনি বাতিল হওয়ার ঝুঁকিতে ছিলেন, কিন্তু বিচারক দ্য মিজ তাকে বাতিল হওয়া থেকে রক্ষা করেছিলেন। আসর শেষের প্রাক্কালে পেশাগতভাবে তিনি ম্যান্ডি রোজ নামটি গ্রহণ করেন। সে আসরে তিনি অ্যালিসিয়া ফক্সের বিপক্ষে একটি ম্যাচ হেরে বিজয়ী সারা লি এবং জোশ ব্রডেলের পরে পুরোপুরি দ্বিতীয় অবস্থানে ছিলেন।
টাফ এনাফ আসর ফাইনালের পরে প্রকাশিত হয়েছিল যে রোজ সংস্থাটির সাথে পাঁচ বছরের চুক্তি করেছে।  ৩০শে জানুয়ারী, ২০১৬ তে ফ্লোরিডার ভেনিসে একটি লাইভ ইভেন্টে ছয় মহিলা ট্যাগ দলের ম্যাচ চলাকালীন ডাব্লিউডাব্লিউই-র উন্নয়ন শাখা এনএক্সটি-র হয়ে ইন-রিংয়ে তার অভিষেক হয়। এনএক্সটি-র অগাস্ট ১৭ পর্বে রোজ "ছয়-মহিলা ট্যাগ দল"-এ রোজ ডেরিয়া বেরেনাটো এবং আলেক্সা ব্লিসের সাথে দলবদ্ধ হয়, এতে তারা কারমেলা, লিভ মরগান এবং নিক্কি গ্লেনক্রসকে পরাজিত করেছিল। এনএক্সটি-র সেপ্টেম্বর ২৮ পর্বে রোজ তার প্রথম টেলিভিশন একক ম্যাচটি অ্যাম্বার মুনের কাছে হেরে গিয়েছিলেন।
অ্যাবসোলিউশন এবং ফায়ার এন্ড ডিজায়ার (২০১৭–২০২০)
২০১৭ নভেম্বর, ২০১৭তে "ডাব্লিউডাব্লিউই র" পর্বে সোনিয়া ডেভিল এবং পেইজের সাথে যোগ দিয়ে প্রতিপক্ষের সাশা ব্যাংকস, বেলে, মিকি জেমস এবং আলেক্সা ব্লিসকে আক্রমণ করেছিলো। এক সপ্তাহ পরে, এই ত্রয়ী কুস্তিগীরের নাম "অ্যাবসোলিউশন" হিসাবে প্রকাশিত হয়েছিল। ১৯ ডিসেম্বর ট্রিবিউট টু ট্রুপস-এর মূল রোস্টার-তে রোজ তার প্রথম টেলিভিশন ম্যাচ খেলেন, যেখানে অ্যাবসোলিউশন দল প্রতিপক্ষের বেলে, জেমস এবং ব্যাংকদেরকে পরাজিত করেছিলো। ২৮ শে জানুয়ারী ২০১৮ তে রয়েল রাম্বল-এ রোজ প্রথম মহিলাদের রয়েল রাম্বল ম্যাচতে ৪ নম্বরে প্রবেশ করেন এবং লিটার কাছে হেরে ম্যাচ থেকে বাদ পড়া তিনিই প্রথম মহিলা হন। ফেব্রুয়ারিতে রোজ উদ্বোধনী "মহিলা এলিমিনেশন চেম্বার ম্যাচে" অংশ নিয়েছিল। ম্যাচটিতে আলেক্সা ব্লিস জিতেছিল। এপ্রিল মাসে পেইজ ঘাড়ে আঘাতের কারণে রিং থেকে অবসর নেন এবং স্ম্যাকডাউন জেনারেল ম্যানেজার হন। রেসলম্যানিয়া-৩৪ ছিলো রোজের জীবনে প্রথম রেসলম্যানিয়া ম্যাচ, এতে তিনি রেসলম্যানিয়া উইমেনস ব্যাটল রয়েলে অংশ নিয়েছিলেন। ব্যাটলটি জিতেছিলো কুস্তিগীর নওমি।
পেইজ পরবর্তীকালে অ্যাবসোলিউশন শেষ হয়ে গেছে বলে ঘোষণা দিয়ে ২০১৮ সালের সুপারস্টার শেক-আপ চলাকালীন রোজ এবং ডেভিল উভয়কেই স্ম্যাকডাউনতে ড্রাফটেড করেন। তা সত্ত্বেও, ডেভিলের পাশাপাশি রোজ বিভিন্ন ট্যাগ দলের ম্যাচে প্রতিযোগিতা চালিয়ে যান।     দুজনের মধ্যে বিচ্ছেদের বীজ রোপিত হয় যখন ডাব্লিউডাব্লিউই ইভ্যুলুশন অনুসারে সমস্ত মহিলাদের দর্শন-প্রতি-বেতন উদ্বোধনকালে রোজ ডেভিলকে ব্যাটল রয়েল থেকে বাদ দিয়েছিল। নভেম্বরে সার্ভাইভার সিরিজে রোজ টিম স্ম্যাকডাউনের অংশ হিসাবে প্রথম ঐতিহ্যবাহী পাঁচে-পাঁচ ছাঁটাইকরণ ম্যাচে অংশ নিয়েছিল সার্ভাইভার সিরিজের পরেও দুজনের জোট অব্যাহত থাকায় রোজ এবং ডেভিলের মধ্যে বিচ্ছেদ দূর হয়ে যায়। ওই একই সময়ে নাওমির স্বামীকে উদ্দেশ্যমূলকভাবে প্রেমের ফাঁদে ফেলার কারণে নাওমির সাথে রোজের বিরোধ শুরু হয়েছিল।    প্রতিদ্বন্দ্বিতা অব্যাহত থাকায় রোজ এবং নাওমি দু'জনেই রয়েল রাম্বল ইভেন্টে ২৭ শে জানুয়ারী, ২০১৯এ রয়েল রাম্বল ইভেন্ট থেকে একে অপরকে বাদ দিয়েছিল, যেখানে রোজ শেষ পর্যন্ত ২৫:৫০ স্থিতি অর্জন করতে পেরেছিল। দু'জন একে অপরের উপরে পারস্পরিক বিজয় আদান-প্রদানের পরে ফেব্রুয়ারিতে এই কলহের অবসান ঘটে।
প্রণয়োপাখ্যান (২০১৯-বর্তমান)
ডিসেম্বর ২০১৯ সালে, রোজের ম্যাচ চলাকালে তাকে সহায়তা করছিলো ওটিস, সেইসময় ওটিসের সাথে রোজ এক রোম্যান্টিক ঘটনা ও গল্পের সূচনা করে। পরে রোজ ওটিসের সাথে ভালোবাসা দিবসে ডেটে যেতে রাজি হন, কিন্ত সেইদিন ওটিসের পরিবর্তে ডলফ জিগলার উপস্থিত হন, যার ফলস্বরূপ ওটিসের বদলে রোজ এবং জিগলারের মধ্যেই প্রণয় হয়। এরপরে গল্পের রূপটি ওটিস ও জিগলারের মধ্যে রোজকে কেন্দ্র করে তৈরি হওয়া বিবাদের জের ধরে একটি ত্রিভুজ প্রেমের গল্প হিসাবে বিকশিত হয়েছিল। স্ম্যাকডাউন এর ৩ এপ্রিল, ২০২০ পর্বে প্রকাশিত হয়েছিল যে ওটিসকে রোজের কাছ থেকে দূরে রাখতে ডেভিল জিগলারের সাথে কাজ করছে। ৫ এপ্রিল রেসলম্যানিয়া ৩৬-তে, ওটিস এবং জিগলারের মধ্যকার ম্যাচ চলাকালে রিংসাইডে থাকা ডেভিল এবং জিগ্লারের আক্রমণে রোজ হস্তক্ষেপ করেছিল, যা ওটিসকে জয়ের স্কোর করতে সহায়তা করেছিল। ম্যাচটিকে ভিত্তি করে রোজ এবং ওটিস পরস্পর একটি চুমো ভাগ করে নেন। স্ম্যাকডাউনের ২২ মে পর্বে রোজ এবং ওটিস একটি ট্যাগ দল ম্যাচে ডেভিল এবং জিগলারের কাছে পরাজিত হয়েছিল।
অন্যান্য মাধ্যম
ফিটনেস গার্লস, ফিট & ফার্ম এবং ফিটফেম সহ একাধিক ফিটনেস প্রকাশনাতে রোজের সম্পৃক্ততা রয়েছে।
ডাব্লিইডাব্লিউই রিয়েলিটি টেলিভিশন সিরিজ টোটাল ডিভাস-এর পঞ্চম আসরের মূল কাস্ট হিসাবে রোজ হাজির হয়েছিলেন, যা জানুয়ারী ২০১৬ সালে সম্প্রচার শুরু হয়েছিল।
রোজ দুটি ডাব্লিউডাব্লিউই ভিডিও গেমসে খেল্য চরিত্রে হাজির হয়েছিলেন, গেম দুটি ছিলো ডাব্লিউডাব্লিউই-২কে১৯ (২০১৯) এবং ডাব্লিউডাব্লিউই-২কে২০ (২০২০)।
ব্যক্তিগত জীবন
রোজ স্যাকোমানো ইয়োগা, পাইলেট এবং ক্রসফিটে অংশ নিয়েছেন। এপ্রিল ২০১৮তে তিনি প্রকাশ করেছিলেন যে তিনি সহ-পেশাদার কুস্তিগীর সাব্যাটিনো পিস্চিটেলির সাথে ডেটিং করছেন, যিনি টিনো সাব্ব্যাটেলি রিংনামেই বেশি পরিচিত।
আবুল আহসান চৌধুরী
আবুল আহসান চৌধুরী (জন্ম: ১৩ জানুয়ারি, ১৯৫৩) হলেন একজন বাংলাদেশি শিক্ষাবিদ, লেখক, গবেষক ও লোকসাহিত্য বিশারদ। তাঁর লেখার বিষয়বস্তু লোকসাহিত্য, উনিশ শতকের কবি-সাহিত্যিক, আধুনিক সাহিত্য এবং ইতিহাস। লালন, কাঙাল হরিনাথ, মীর মশাররফ হোসেন ও রবীন্দ্রনাথ ঠাকুরকে নিয়ে তিনি বিশদ গবেষণা করেছেন। গবেষণায় অবদানের জন্য তিনি ২০১০ সালে বাংলা একাডেমি পুরস্কার লাভ করেন।
প্রাথমিক জীবন
আবুল আহসান চৌধুরী ১৯৫৩ সালের ১৩ জানুয়ারি তৎকালীন পূর্ব পাকিস্তানের (বর্তমান বাংলাদেশ) কুষ্টিয়া জেলার মজমপুরে জন্মগ্রহণ করেন। তাঁর পিতা ফজলুল বারী চৌধুরী (১৯০৪-১৯৭৪) ছিলেন একজন সাহিত্যিক, সমাজসেবী ও সাবেক সাম্মানিক ম্যাজিস্ট্রেট। তাঁর মাতা সালেহা খাতুন (১৯১৪-১৯৮৯)। আবুল আহসান ঢাকা বিশ্ববিদ্যালয় থেকে বাংলা সাহিত্যে ১৯৭৫ সালে স্নাতক, ১৯৭৬ সালে স্নাতকোত্তর ও ১৯৯৫ সালে পিএইচডি ডিগ্রি লাভ করেন।
কর্মজীবন
শিক্ষকতা দিয়ে তিনি কর্মজীবন শুরু করেন। তিনি কুষ্টিয়ার ইসলামী বিশ্ববিদ্যালয়ের কলা ও সমাজবিজ্ঞান অনুষদের ডিন ও বাংলা বিভাগের চেয়ারম্যানের দায়িত্ব পালন করেছেন। বর্তমানে তিনি এই বিশ্ববিদ্যালয়ের জ্যেষ্ঠ অধ্যাপক হিসেবে কর্মরত রয়েছেন। এছাড়া তিনি ১৯৭৫ থেকে ১৯৮৪ সাল পর্যন্ত লোকসাহিত্য গবেষণা বিষয়ক সাহিত্য পত্রিকা লোকসাহিত্য পত্রিকার সম্পাদক ছিলেন।
সাহিত্যকর্ম
গবেষণা গ্রন্থ
সম্পাদিত গ্রন্থ
দোমাছা
দোমাছা হচ্ছে তাজা মাছ এবং শুঁটকি এই দুই ধরনের মাছের সমন্বয়ে রান্না করা একটি জনপ্রিয় তরকারি যা ফেনী, নোয়াখালী ও চট্টগ্রামে খুব পরিচিত। আলু, সিমের বিচি, টমেটো ইত্যাদি সহ বিভিন্ন মৌসুমি সবজি দিয়ে এই খাবারটি রান্না করা হয়।
উপকরণ
শুঁটকি, পছন্দ অনুযায়ী তাজা মাছ, হলুদ, লাল মরিচবাটা, মৌসুমি সবজি, কাঁচা মরিচ, তেল, পেঁয়াজকুচি, আদা ও রসুনবাটা, জিরাবাটা, মরিচগুঁড়া, স্বাদমতো লবণ, পানি ও ধনেপাতাকুচি।
পৌরপিণ্ড
পৌরপিণ্ড (Urban agglomeration আর্বান অ্যাগ্লোমারেশন) বলতে একাধিক শহর নিয়ে গড়ে ওঠা একটি বৃহৎ পৌর এলাকাকে বোঝায়। সাধারণত এই বৃহত্তর পৌর এলাকায় একটিমাত্র কেন্দ্রীয় বা প্রধান শহর থাকে। এই প্রধান শহরটি অবশ্যই হবে পৌরসভা বা পৌরসংস্থা পরিচালিত। বাকি শহরগুলি প্রধান শহরের উপকন্ঠে গড়ে ওঠে।
আবার অনেক সময় দুটি বৃহৎ শহর ও তার পাশের পৌর এলাকা (এই পার্শ্ববর্তী পৌর এলাকাগুলি পৌরসভা না হলেও হবে) নিয়ে একটি বৃহৎ পৌরপিণ্ড গড়ে ওঠে।
তাঁতে কাপড় বোনা
তাঁতে কাপড় বোনা, তাঁত বোনা বা তন্তুবয়ন বলতে বস্ত্রবয়ন ও উৎপাদনের একটি পদ্ধতিকে বোঝায়, যাতে দুইটি স্বতন্ত্র সুতার দলকে একে অপরের সাথে সমকোণে পরস্পর বিজড়িত করে কোনও কাপড় বা বস্ত্র তৈরি করা হয়।
দৈর্ঘ্য বরাবর সুতাগুলিকে টানা বলে এবং প্রস্থ বরাবর সুতাগুলিকে পোড়েন বলে। তাঁতে বোনা কাপড়গুলি যে যন্ত্রের সাহায্যে বয়ন করা হয়, তাকে তাঁত বলে। তাঁতযন্ত্রে টানা সুতাগুলি ধারণ করা থাকে, যাদের ভেতর দিয়ে পোড়েন সুতাগুলি বয়ন করে নিয়ে যাওয়া হয়। যে পদ্ধতিতে এই সুতাগুলিকে বয়ন করা তথা পরস্পর বিজড়িত করা হয়, সেটির উপরে তাঁতে বোনা কাপড়ের বৈশিষ্ট্য বা গুণাবলী নির্ভর করে।
টানা সুতা ও পোড়েন সুতার উপরোল্লিখিত পারস্পরিক বিজড়িতকরণ শুধু সাধারণ তাঁতযন্ত্র নয়, বরং অন্য পদ্ধতিতেও সম্পন্ন হতে পারে, যেমন ফলকে বোনা, পশ্চাৎবন্ধনী-তাঁতে বোনা, কিংবা তাঁত ব্যতীত অন্য কোনও কৌশলে বোনা। সেগুলিকেও তাত্ত্বিকভাবে এক ধরনের তাঁতে কাপড় বোনা হিসেবে গণ্য করা হতে পারে।
যে উপায়ে টান ও পোড়েন সুতাগুলি একে অপরের সাথে পরস্পর বিজড়িত হয়, সেই উপায়টিকে "তাঁতে বোনার কায়দা" বা "তন্তুবয়নরীতি" (Weave) বলে। সিংহভাগ তাঁতে বোনা দ্রব্য তিনটি মৌলিক তন্তুবয়নরীতিতে সৃষ্টি করা হয়। এগুলি হল সরল তন্তুবয়নরীতি (Plain weave), সাটিন তন্তুবয়নরীতি (Satin weave) এবং শিরাতোলা তন্তুবয়নরীতি (Twill weave)। তাঁতে বোনা কাপড় সরল বা সনাতনী প্রকারের হতে পারে (একরঙা বা সরল বিন্যাস), কিংবা এগুলিকে শোভাবর্ধক বা শিল্পময় নকশায় বোনা হতে পারে।
কাপড় বোনার অন্যান্য পদ্ধতিগুলির মধ্যে আছে কাঁটায় কাপড় বোনা, কুরুশ কাঁটায় কাপড় বোনা, জমাট বয়ন ও বিনুনি বা বিঁড়ে বয়ন।
অমৃতা সুরেশ
অমৃতা সুরেশ (জন্ম: ২ আগস্ট ১৯৯০) একজন ভারতীয় গায়িকা, সুরকার, গীতিকার এবং রেডিও জকি। ২০০৭ সালে এশিয়ানেটের রিয়েলিটি টেলিভিশন সঙ্গীত প্রতিযোগিতা আইডিয়া স্টার সিঙ্গারে অংশগ্রহণ করার মাধ্যমে তিনি জনপ্রিয়তা অর্জন করেছিলেন। সেই থেকে তিনি বেশ কয়েকটি চলচ্চিত্র এবং সংগীত অ্যালবামে গান গেয়েছেন এবং সুর করেছেন। তিনি রেডিও সুনো ৯১.৭-এর সংগীত অনুষ্ঠান সুনো মেলোডিজে একজন তারকা রেডিও জকি ছিলেন। ২০১৪ সালে তিনি সংগীত ব্যান্ড অমৃতম গময় প্রতিষ্ঠা করেছিলেন, যাতে তিনি এবং তাঁর বোন অভিরামী সুরেশ মুখ্য কণ্ঠশিল্পী হিসেবে রয়েছেন।